钦定古今图书集成/明伦汇编/家范典/第039卷 > 叶梦得石林家训 > 《旦必读书》
## 钦定古今图书集成/明伦汇编/家范典/第039卷 > 叶梦得石林家训 > 《旦必读书》

旦起须先读书三五卷，正其用心处，然后可及他事。
暮夜见烛亦复然。若遇无事，终日不离几案。苟能如
此，一生永不会向下作下等人。如见他事，自然不妄。
“吾二年来目力极昏，看小字甚难。然盛夏帐中亦须
读书，至极困乃就枕。不尔胸次歉然，若有未了事，往
往睡亦不美，况昼日乎？”若凌晨便治俗事，或冗或默，
闲坐日复一日，于书卷渐远，岂复更思学问？如此不
流入流俗人，则著衣吃饭，一𫘤子弟耳。况复博奕饮
酒，追逐玩好，寻求交友，惟意所欲。有一如此，近二三
年，远五六年，未有不丧身破家者。此不待吾言知之，
则庶乎其免矣。